3 4 
eut rendu compte de son gouuernement et de tout ce qui s’estoit passé en 
iceluy, luy fit plaincte de ce que le parlement se mesloit des armes en 
Bourpougne. 
Ne desapprouuant point qu'il donna des commis de son corps pour as- 
sister en guerre le capitaine general et pourueoir auec luy aux viures, 
argent et charrois et autres choses qui sont de police aux armées ; mais 
que le corps du parlement se meslat de choses militaires, que sont la 
marche des armées, postes qu'elles prennent, combats, sieges, ruses et 
negociations militaires qui sont de l'office des generaux d’armées et qu'ils 
ne communiquent qu'a bien peu de gens : c'est de quoy il soustenoit que 
le parlement ne se debuoït point mesler, et ainsy fut déclaré par l’Infant 
suiuant les anciens reglements. 
Il desiroit aussi que l’Infant luy donnast le pouuoir de choisir dans le 
parlement ceux qui se trouuoient propres pour les conseils de guerre. Il 
sembloit qu’il eut raison en cela, mais l’Infant ne voulut pas en faire de- 
claration pour ne donner aux gouuerneurs authorité sur le parlement et 
ialousie entre les membres d’iceluy, se reseruant d’y pourueoir luy mesme 
aux occasions , si le parlement refusoit choses iustes au gouuerneur. 
21. L’Infant proposa au marquis que s’il vouloit l’authorité de viceroy 
en Bourgougne, le Roy la luy donneroit; qui consiste aux prouisions des 
offices et choses de graces. Mais il remercia l’Infant pour ce que cette 
grande authorité n’est iamais donnée que pour trois ans, apres lesquels 
suit la quatrieme année de sindicat : au lieu que le souuernement de Bour- 
gougne est a vie et absolu au regard des forteresses, ce que n’ont pas les 
vicerois. Et iay cru depuis ( ouyant parler le marquis de cette proposi- 
tion que luy auoit esté faicte) que l’Infant auoit voulu luy faire cognoistre 
combien le gouuernement de Bourgougne (tout surueillé qu’il est par le 
parlement) est plus souhaitable que les viceroyautés d’Espagne, luy don- 
. nant le choix des deux et l’en faisant juge luy mesme en son propre faict. 
Car iestois souuenant que plusieurs années auparauant, au dernier voyage 
que le marquis Spinola fit en Espagne, fut mys en terme de faire le gou- 
uernement de Bourgougne triennal : et fut jugé qu’il ne se pouuait sinon 
qu’il fut communiqué a toutes les nations de la monarchie afin de donner 
poste honorable apres les quatre ans ordinaires a ceux qui auroient esté 
gouuerneurs de Bourgougne, les pouruoyans d’autres gouuernemens et 
les appellant enfin au conseil d’estat d'Espagne, car en Bourgougne n'y at 
aucun poste sortable après celuy de gouuerneur. 
